GYAKRAN ISMÉTELT KÉRDÉSEK ÉS SZÓTÁRÉPÍTÉSI SEGÉDLET 1.4.

-----------------------------------------------------------------
Mi ez?

A Magyar Ispell egy nyitott forráskódú (ingyenes,
korlátozások nélkül használható, módosítható, terjeszthető)
professzionális magyar helyesírás-ellenőrző rendszer.
A magyar OpenOffice.org, a PrímPosta levelezőrendszer, és
számos magyarított alkalmazás helyesírás-ellenőrzője.

-----------------------------------------------------------------
Miből áll?

Három fő részből áll, egy szótár-előállító
keretrendszerből (Magyar Ispell szótár), és egy
helyesírás-ellenőrző függvénykönyvtárból (Magyar MySpell),
valamint a Hunspell parancssori felületből.

Ez a GYIK állomány a szótári keretrendszer része.

-----------------------------------------------------------------
Hol található?

A legutolsó változatok (2003.07.11.):

Magyar Ispell szótár:
http://magyarispell.sf.net/magyarispell-0.99.3.tar.gz
http://magyarispell.sf.net/magyarispell-0.99.2.tar.gz
http://magyarispell.sf.net/magyarispell-0.99.1.tar.gz
http://magyarispell.sf.net/magyarispell-0.99.tar.gz
http://www.yahoogroups.com/group/magyarispell/files/magyarispell-0.98.tar.gz
http://www.yahoogroups.com/group/magyarispell/files/magyarispell-0.97.tar.gz
http://www.math.u-szeged.hu/~bognarv/magyarispell-0.96.tar.gz
http://www.math.u-szeged.hu/~bognarv/magyarispell-0.95.tar.gz
http://www.szofi.hu/gnu/magyarispell/magyarispell-0.94.tar.gz

Magyar MySpell függvénykönyvtár és Hunspell program:
http://magyarispell.sf.net/hunspell-0.9.0.tar.gz
http://www.yahoogroups.com/group/magyarispell/files/mispell-lib-0.8.3.tar.gz
http://www.yahoogroups.com/group/magyarispell/files/mispell-lib-0.8.2.tar.gz
http://www.math.u-szeged.hu/~bognarv/mispell-0.8.1.tar.gz
http://www.math.u-szeged.hu/~bognarv/mispell-0.8.0.tar.gz
http://www.szofi.hu/gnu/magyarispell/mispell-lib-0.7.2.tar.gz

-----------------------------------------------------------------
Hol találok leírást?

Magyar Ispell dokumentáció:
http://www.szofi.hu/gnu/magyarispell/magyarispell.pdf

A IV. GNU/Linux konferencia kiadványában megjelent cikk:
http://www.szofi.hu/gnu/magyarispell/linuxkonf2002.pdf

Az I. MaTeX konferencia bemutatója (részletesebb
összehasonlítás a jelenlegi MS Office-ban található
magyar helyesírás-ellenőrzővel, a Helyes-e?-vel):
http://www.szofi.hu/gnu/magyarispell/texkonf2002.pdf

Az új szókincs-modulok létrehozásával
a GYIK utolsó szakasza foglalkozik.

-----------------------------------------------------------------
Milyen segítséget várunk?

Várjuk azokat a gyakori szavakat, szóalakokat, amelyeket hibásnak
jelez a Magyar Ispell, és bármilyen egyéb észrevételt.

Amennyiben a körülményei engedik (szakdolgozat, szakdolgozó),
örömmel vesszük a szakmai lektorálást, illetve új szakmai
modulok elkészítését!

-----------------------------------------------------------------
Tőszavak felvétele

Ragozható tőszavak felvételét jelenleg csak a mispell névre
hallgató felület támogatja közvetlenül.

A szótárépítést megkönnyíti, ha a mispell a szabályos bemenetet dolgozza
fel, így szavanként, vagy akár soronként adhatjuk meg az ellenőrizendő
szöveget. Ehhez paraméter nélkül indítsuk a programot:

$ mispell
*
fűtetlen
# fűtetlen 0
látatlan
& látatlan 1 0: lábatlan
fát
+ FA
fapofa
-

Értelmezése:
csillag: ebben az alakban a szótárban,
+: ragozottként előáll,
# nincs, még hasonló sem,
& nincs, lásd a hasonlókat,
- összetett szóként előáll


-----------------------------------------------------------------
Hogyan készíthetjük el a saját
terminológiánkat, hasonlóan az informatikaihoz?

Nagyon egyszerű a szótárépítés. Általában egyszerű szófaji
kategorizálás megteszi: fonev, melleknev, ige_alanyi, ige_targy,
melleknev. Ne ijedjünk meg, nézzük meg például az _informatika
modult!

1. mkdir _botanika
Létrehozzuk az új modulkönyvtárat. Ennek neve aláhúzásjellel
kell, hogy kezdődjék.

2. Lépjünk be a könyvtárba, és kezdjük bővíteni!  Bizonytalan helyesírású
szavakat ellenőrizzük le a helyesírási szótárban, (csak végső esetben a
Google-val).

cd _botanika
echo >>fonev iringó
echo >>ige_targy kvadrátoz

(Használhatunk szövegszerkesztőt is, de ha felfele nyíl, Ctrl-r, valamint
Alt-backspace billentyűparancsokat ismerjük, akkor a parancssor gyorsabb.)

3. Ha létezik a Botanika->_botanika szimbolikus kötés, akkor fordításnál
a _botanika modul tartalma is befordul a szótárba. Ha ezt nem szeretnénk,
akkor töröljük a kötést:

rm -f Botanika

Ha mégis meggondoltuk magunkat:

ln -s _botanika Botanika

Ha elindítjuk a szótár fordítását, akkor egy menü segítségével
végezhetjük el ugyanezt,

-----------------------------------------------------------------
Hogyan döntjük el, hogy egy szó mely állományokba kerüljön?

A speciális szótárállományok leírását a szotar/_alap/LEIRAS
állomány tartalmazza!

A ragozási osztályok kapcsolóit az aff/aff.fej állomány
ismerteti. (A ragozatlan szavak felvételéhez van erre
esetlegesen szükség.)

A következőket csak akkor olvassuk el, ha a LEIRAS állományt
már áttanulmányoztuk!

Meg kell tudnunk különböztetni a közneveket, tulajdonneveket, igéket
és mellékneveket.

Pl. a katona beker

Legyen a szó pl. katona:

1. ez főnév, betesszük a fonev állományba.
2. magas magánhangzót (iíéöüőű) tartalmazó szótagra végződő és
    vegyes hangrendű (van benne még aáoóuú)
    vagy csak ií magánhangzó(ka)t tartalmaz? Nem.
3. mássalhangzóra végződik? Nem. 
Vége.

Legyen a szó pl. csekk:

1. ez főnév, betesszük a fonev állományba.
2. magas magánhangzót (iíéöüőű) tartalmazó szótagra végződő és
    vegyes hangrendű (van benne még aáoóuú)
    vagy csak ií magánhangzó(ka)t tartalmaz? Nem.
3. mássalhangzóra végződik? Igen.
    a. -jaje és -ae birtokos  személyjelet is kap? Nem. 
    b. b, d, f, k, l, n, p, r és t a vége, és mégis 
	-a/-e birtokos személyjelet kap? Nem.
Vége.

Legyen a szó pl. menedék:

1. ez főnév, betesszük a fonev állományba.
2. magas magánhangzót (iíéöüőű) tartalmazó szótagra végződő és
    vegyes hangrendű (van benne még aáoóuú)
    vagy csak ií magánhangzó(ka)t tartalmaz? Nem.
3. mássalhangzóra végződik? Igen.
    a. -jaje és -ae birtokos  személyjelet is kap? Nem. 
    b. b, d, f, k, l, n, p, r és t a vége, és mégis 
	-a/-e birtokos személyjelet kap? Igen. Betesszük a fonev_ae állományba is.
Vége.

Legyen a szó pl. koszadék:

1. ez főnév, betesszük a fonev állományba.
2. magas magánhangzót (iíéöüőű) tartalmazó szótagra végződő és  (igen)
    vegyes hangrendű (van benne még aáoóuú),
    VAGY csak ií magánhangzó(ka)t tartalmaz?  nem, de a végeredmény igen.
    a. ragozása ingadozó (magas és mély ragokkal is előfordul)? Nem.
    b. mély hangrendű toldalékokat kap? Igen
    
    Betesszük a fonev_mely állományba is.
    
3. mássalhangzóra végződik? Igen.
    a. -jaje és -ae birtokos  személyjelet is kap? Nem. 
    b. b, d, f, k, l, n, p, r és t a vége, és mégis 
	-a/-e birtokos személyjelet kap? Igen. Betesszük a fonev_ae állományba is.
Vége.

Egyébként ha a szó ingadozó ragozású (fotellel, fotellal) bekerül a fonev_ing-be

Ha a -ja/-je -a/-e személyjelet is elviseli (pl. monitora, monitorja), akkor
a fonev_jajeae-be is bekerül

Ha c, g, h, j, m, s, x, y, v, vagy z a vége, és mégis csak -ja/-je ragot kap,
bekerül a fonev_jaje-be (pl. lánya)

(A semleges ií magánhangzót tartalmazó utolsó szótagú 
szavak gyakran kapnak mély ragokat: nyíllal, forinttal, stb.
a magas hangrendű, csak e, é-t tartalmazóak nagyon ritkák, pl.
derékkal)

-----------------------------------------------------------------
Igék

1. Tárgyas ragozású-e az ige? 

pl. titkosítja a kutyát: titkosít -> ige_targy
de! titkosítódja a kutyát már nem cseng jól: titkosítódik -> ige_alanyi

2. A mély hangrendre ugyanaz vonatkozik, mint a főnevekre.

3. -tat/-tet, vagy csak -at/-et műveltető ige képzőket kap?

titkosíttat, és nem titkosítat.  Nem csinálunk vele semmit.
Ha -at/-et ragos egy ige, pl. ad/adat, akkor mindkét alak szerepel
az ige_targy-ban, és az ige_tat_kiv állományban is (az utóbbiban
azért, hogy a program ne állítsa elő az adtat és az adattat alakokat.)

-----------------------------------------------------------------
Melléknevek

igékhez hasonlóak. A főneveknek van melléknévképzős (-es/-os, -i, -jú,-jű)
változata is, így ezek, hacsak nem valamilyen szóösszetétel (pl.
nagyszájú), előállnak a főnevekből is.

-----------------------------------------------------------------
Tulajdonnevek

Az állományok formátuma elsőre kicsit zavaró lehet:
ha egy tulajdonnév nem kap toldalékot a magyar nyelvben 
(mozaikszó, vagy a szó vége idegen), akkor egy tabulátor után
(tehát a második mezőbe) írjuk a szavakat.

	Bastille

Ha ragozzuk, akkor rögtön sor elejére

Einstein

Ha a ragozott alakok között melléknévképzős (kisbetűs) is akad, akkor
az ugyanebbe a sorba, egy tabulátorral elválasztva írjuk:

Einstein	einsteini

-----------------------------------------------------------------
Ragozatlan

Ha sehová nem illik a szó, felvehetjük a ragozatlan
alakok közé. Ha azért valamilyen mértékben ragozott,
akkor puskázzunk. A legenerált magyar.dict-et szűrjük meg arra vonatkozóan,
hogy egy hasonló ragozású, hangrendű, stb. szó milyen ragozási 
csoportjelzőkkel  került a szótárba:

grep  ^milyen/ magyar.dict
milyen/B/V/L/R

A szavunkhoz ugyanezt rendelhetjük hozzá a ,,ragozatlan'' állományban.

ilyen/B/V/L/R

Ha hibákat találunk, készítsünk külön hibalistát!


Németh László

